પાછલી સીટ પર પેલા બેય આદમીઓએ પારાવાર ગુસ્સાથી વિલીને ધમારવા માંડ્યો. વિલીના ડાબી તરફના આદમીએ તેનાં વાળ ખેંચીને જડબા પર, છાતીમાં જેમ ફાવે તેમ મુક્કા ફટકારવા માંડ્યા. જમણી તરફના આદમીએ પેઢુમાં થતાં દર્દને કોરાણે મૂકીને બેઠા થવા મથતાં વિલીના પેટમાં આખલાની માફક ઢીંક મારી દીધી. ગમછો જરાક હટાવવામાં સફળ થયેલા વિલીએ કારમી ચીસો નાંખીને હજુ ય છૂટા રહેલાં પગ ડ્રાઈવરની સીટ તરફ જોશભેર ભીંસવા માંડ્યા, એટલે હચમચી રહેલી સીટને લીધે ડ્રાઈવર પણ અકળાયો.